ანუბისის სახლი

ანუბისის სახლი () — ამერიკული ახალგაზრდული სერიალი, რომელმაც ეკრანებზე გამოსვლისთანავე დიდი პოპულარობა მოიპოვა. იგი გერმანიაში გადაღებული, ამავე სახელწოდების მქონე სერიალის ისტორიის მიხედვით. სერიალის პრეზენტაცია მოხდა სატელევიზიო არხ  Nickelodeon-ზე 2011 წლის 1 იანვარს, იმის გამო, რომ სერიალმა პოპულარობა მოიპოვა, იმავე წლის აპრილში ტელეკომპანიამ მეორე სეზონიც დაამტკიცა და მოითხოვა, რომ ამ სეზონში ყოფილიყო უფრო მეტი დრამა და მისტიკა. მისმა მეორე სეზონმა არხზე სტარტი 2012 წლის 9 იანვარს აიღო. იგი ბევრად უფრო საინტერესო და დაძაბული იყო, რამაც განაპირობა სერიალის მესამე სეზონის გადაღებაც. სერიალში მოვლენები ვითარდება ინგლისის ერთ-ერთ ყველაზე პრესტიჟულ პანსიონში, სადაც ყველა მასწავლებელსა თუ მოსწავლეს აქვს რაღაც საიდუმლო.

მესამე სეზონი განსხვავებული იმითაა, რომ მას გამოეთიშა სერიალის მთავარი გმირი ნინა მარტინი. მისი როლის შემსრულებელმა ნატალია რამოსმა სწავლის გაგრძელება გადაწყვიტა და სერიალიდან გასვლა არჩია. ალბათ ამან იმოქმედა სერიალის რეიტინგზეც, რადგან როგორც ცნობილია მესამე სეზონის რეიტინგმა დაიკლო, მიუხედავად იმისა, რომ მასში კიდევ უფრო მეტი მისტიკა და იდუმალებაა.

 სერიალის მიმოხილვა 

 1 სეზონი - 2011 
ეს სეზონი დაყრდნობილია ახალგაზრდა გოგონა ჯოი მერსერის (კლარიზა კლეიტონი) გაუჩინარებაზე. პირველივე სერიაში იგი უცნაურ ვითარებაში გაუჩინარდება და მის ადგილს ახალი მოსწავლე ნინა მარტინი (ნატალია რამოსი) იკავებს. ჯოის საუკეთესო მეგობარს პატრისია უილიამსონს (ჯეიდ რემსი) სურს გაარკვიოს, რა დაემართა ჯოის. მას ჰგონია, რომ მეგობრის გაუჩინარებაში ახალი მოსწავლის ხელი ურევია, ამიტომ ნინას ცხოვრებას აუტანელს ხდის, რათა როგორმე სიმართლე გაარკვიოს. გამოძიებისას პატრისია არაერთ საიდუმლოს შეეჩეხება. ის გაარკვევს, რომ ჯოი სკოლის მასწავლებლებს ჰყავთ მოტაცებული.

ამის გარდა ვითარდება სხვა სიუჟეტური ხაზებიც. ნინას მოხუცი ქალი სარა ფრობიშერ-სმაიტი შეხვდება, რომელიც მას მედალიონს აძლევს და ეუბნება, რომ ანუბისის სახლში განძია დამალული და მხოლოდ მას შეუძლია მისი პოვნა და დაცვა. ნინა და სახლის სხვა 4 მოსახლე ფაბიან რატერი (ბრედ კევენაგი), ემბერ მილინგტონი (ანა მალვოი ტენი), პატრისია და ალფი ლუისი (ალექს სოიერი) სეზონის მანძილზე ეძებენ ამ განძს და ფინალში არკვევენ, რომ განძი ტუტანჰამონის სამარხიდან მოპარული უკვდავების თასია. ამ თასს ეძებენ სკოლის მასწავლებლებიც რათა საკუთარი კლანის დანიშნულება აღასრულონ და უკვდავება მოიპოვონ. სერიალში ბევრი სხვა სიუჟეტური ხაზიც ვითარდება.

ჩნდება მთავარი ბოროტმოქმედი რუფუს ზინო, რომელსაც ელექსირის ხელში ჩაგდება სურს. ფინალურ ეპიზოდში ირკვევა, რომ სინამდვილეში რჩეული არა ჯოი, არამედ ნინა ყოფილა. ის ახერხებს თასის აწყობას, თუმცა რუფუს ზინო მაინც მოახერხებს იქიდან ელექსირის დალევას. მას ჰგონია, რომ უკვდავება მოიპოვა და გარბის, თუმცა აღმოჩნდება რომ სინამდვილეში მას ელექსირი არ დაულევია და მოტყუვდა. სეზონი სკოლის მოსწავლეების გამარჯვებით მთავრდება.

 2 სეზონი - 2012 
მოსწავლეები საზაფხულო არდადეგების შემდეგ სკოლაში ბრუნდებიან, სადაც უკვე ახალი იდუმალების სურნელი ტრიალებს. დაბრუნებიდან მეორე დღეს, ახლად გამომცხვარი რჩეული ნინა შემთხვევით ძველ ეგვიპტელ მოჩვენებას - სენკხარას (ინგლ. Senkhara) გაათავისუფლებს. მოჩვენება მას მადლობას უხდის ამისთვის, შემდეგ კი მას და სიბუნას დანარჩენ 4 წევრს „ანუბისის ნიშანს“ ადებს (ეს სასიკვდილო ნიშანია) და ეუბნება, რომ თუ ისინი მას „ანუბისის ნიღაბს“ არ მიუტანენ, მაშინ სათითაოდ ამოხოცავს მათ. იწყება ამ ნიღბის ძიება. მის ძიებაში ბავშვები არკვევენ, რომ ანუბისის სახლის ქვემოთ საიდუმლო გვირაბებია დამალული. მათ უწევთ 7 სასიკვდილო დავალების გავლა, რათა საწადელ პრიზამდე მიაღწიონ. დავალება 1 - დამაბრმავებელი სინათლის სხივი, დავალება 2 - ხრამის გადავლა, დავალება 3 - მიწისქვეშა ბერკეტი, დავალება 4 - საწამლავიანი ქსელები, დავალება 5 - ქიმიკატები, დავალება 6 - ჰათორის სიმღერა, დავალება 7 - სენეტის თამაში.

პირველი დავალების შესრულებისას ემბერი ერთი დღე ღამით ბრმავდება (მოგვიანებით ვიქტორიც და პატრისიაც), მეორე დავალების შესრულებისას პატრისია კინაღამ სასიკვდილო ქანქარებს შეეწირება, მესამე დავალების შესრულებისას ალფი მიწისქვეშა გვირაბში ჩაიკეტება, შემდეგ ნინა შედის ბერკეტის გადასაწევად, მეოთხე დავალების შესრულებისას ალფი ორ ქსელს ლურჯს და ყვითელს შეეხება და ძლივს გადარჩება, რათა წითელს - ანუ სასიკვდილოს არ შეეხოს. მეხუთე დავალებას თავად ვიქტორი ამოხსნის და სიბუნას ერთი ნაბიჯით გაასწრებს, მეექვსე დავალების შესრულებისას ვიქტორი და სიბუნას კლუბი ერთი დღით დაყრუვდება, მეშვიდე და საბოლოო დავალების შესრულებისას კი ნინა, ალფი, პატრისია და ემბერი იატაკქვეშეთში ვარდებიან, სანამ თამაში არ დასრულდება. ბოლოს და ბოლოს როცა სიბუნა ნიღაბს იპოვის, სენკხარა რჩეულს ანუ ნინას აიძულებს ის გაიკეთოს, რათა მოჩვენება მასში ჩასახლდეს და საიქიოში ღმერთივით იბატონოს. ის-ისაა სენკხარას სურვილი ასრულდება, რომ მას ახალი მეორე რჩეული ოსარიანი გადაარჩენს. ოსარიანის ისტორია ცალკე თემაა. იგი ახალი მოსწავლე - ედი აღმოჩნდება, რომელიც სეზონის დასაწყისში მივიდა ანუბისის სახლში.

 3 სეზონი „გაღვიძება“ - 2013 

სერიალის მესამე სეზონი განსხვავებული იმით არის, რომ სერიალს ორი მთავარი გმირი გამოეთიშა: ნინა და ემბერი. სცენარისტებმა ეს იმით ახსნეს, რომ ნინას (პარაგონის - რჩეული 1) და ედის (ოსარიანი - რჩეული 2) ერთად ყოფნა დიდ საფრთხეს გამოიწვევს და ამიტომ ნინა ამერიკაში უნდა დარჩეს, ინგლისში კი ედი დაბრუნდება. მესამე სეზონიც ახალი სემესტრით იწყება. ვიქტორი და მისი „საიდუმლო საზოგაოდება“ ბრუნდება. ისინი რობერტ ფრობიშერ სმაიტის გაღვიძებას აპირებენ, რაც დედამიწაზე ბოროტების გამოღვიძების ტოლფასია. სიბუნას კლუბი ახალი წევრებისგან შედგება: ედი, ფაბიანი, ალფი, პატრისია და კიდევ ერთი ახალი მოსწავლე, რომელიც სერიალს ამ სეზონში შეემატა კეიტი. აღმოჩნდება, რომ იგი რობერტ ფრობიშერ სმაიტის შთამომავალია და მნიშვნელოვან როლს შეასრულებს მის გაღვიძებაში. საბოლოო ჯამში რობერტს უწმინდურები  აღვიძებენ, რაც დიდ შედეგებს გამოიწვევს. ეგვიპტოლოგი სამყაროს ბოროტი გულით უბრუნდება. ის ემსახურება ძველ ეგვიპტელ ღვთაებას - სულების მჭამელ ამატს. იგი მისთვის ხუთი ცოდვილის სულს აგროვებს - ვიქტორი (სიხარბის ცოდვილი), პატრისია (ეჭვიანობის ცოდვილი), მისტერ სვიტი (შურის ცოდვილი), ფაბიანი (სიამაყის ცოდვილი) და ალფი (მრისხანების ცოდვილი). ამის შემდეგ ამატი ცოცხალთა სამყაროში შემოდის, თუმცა მისთვის არ არის საკმარისი მხოლოდ 5 სული, ამიტომ რობერტს უბრძანებს მას კიდევ უფრო მეტი სული შეუგროვოს.

 სპეციალური სერია - ფილმი 
 „რას სასინჯი ქვა“ 
„რას  სასინჯ ქვაში“ ანუბისის სახლის რეზიდენტები უკვე სკოლას ამთავრებენ. ეს მათი ბოლო სასწავლო წელია და გამოსაშვები საღამოც არ აყოვნებს, თუმცა მათი განწყობა მას მერე შეიცვლება, როცა „ანუბისში“ ახალი - პირველკურსელი მოსწავლეები მიდიან. მუზეუმში ექსკურსიისას კი სიბუნას იდუმალი ქვა - „რას სასინჯი ქვა“ ჩაუვარდება ხელში. სიბუნა სერიალის ისტორიაში ყველაზე დიდ თავგადასავალში ეხვევა, რომელიც არ უკავშირდება მხოლოდ „ანუბისის სახლს“. მათ უნდა გაშიფრონ ის იდუმალი ქვა რომელიც მზის ღვთაება-რას ეკუთვნოდა. ქვის სიძლიერე არაერთ პრობლემას ქმნის და დიდ არეულობას იწვევს. სიბუნა უძლურია ქვის ძალის წინააღმდეგ და მაშინ ირკვევა რომ არსებობს მხოლოდ ერთადერთი ადამიანი, ვისაც შეუძლია მსოფლიო ქვის ძალაუფლებისგან იხსნას.

ეპიზოდები

მთავარი კასტი
 პერსონაჟი  მსახიობი  ჩანს ეპიზოდებში  იმყოფება სეზონებში ნინა მარტინი ნატალია რამოსი 1-1501-2ფაბიან რატერი ბრედ კევენაგი 1-დღემდე1-დღემდეპატრისია უილიამსონი ჯეიდ რემსი 1-დღემდე1-დღემდეემბერ მილინგტონი ანა მალვოი ტენი 1-160 1-3ჯერომ კლარკი იუჯინ საიმონი 1-დღემდე1-დღემდეალფი ლუისი ალექს სოიერი 1-დღემდე1-დღემდემარა ჯეფრი ტეისი ლოურენსი 1-1911-3მიკ კემბელი ბობი ლოკვუდი 1-150 1-2ჯოი მერსერი კლარიზა კლეიტონი 1-დღემდე1-დღემდეედი მილერი/ედისონ სვიტი ბარქელი დაფილდი 75-დღემდე2-დღემდეკეიტი რაში ალექსანდრა შიფი 151-დღემდე3-დღემდეუილოუ ჯენკსი ლუისა კონოლი ბარნამი 151-დღემდე3-დღემდე

მეორე ხარისხოვანი მსახიობები
 პერსონაჟი  მსახიობი  ჩანს ეპიზოდებში  იმყოფება სეზონებშივიქტორ როდენმარი ფრენსის მეჯი 1-1911-3ტრუდი რემანი მინა ანვარი 1-დღემდე1-დღემდედაფნი ენდრიუსი ჯულია დიკინი 1-108 1-2ერიკ სვიტი პოლ ენტონი-ბარბერი 1-დღემდე1-დღემდერუფუს ზინო როჯერ ბარკლი 12-60, 129-1501-2სარა ფრობიშერ-სმაიტი რიტა დეივისი 3-60 1ჯეისონ უინკლერიჯეკ დონელი 15-601სენკხარა სოფია ჰაკე 63-150 2პოპი კლარკი ფრენსის ენსელი 61-150 2ვერა დევენიში პოპი მილერი 73-149 2ჯასპერ ჩოუდარი სარტაჯ გარევალი 67-150 2პაიპერ უილიამსონი ნიკიტა რემსი 115-123 2ვიქტორ როდენმარ უფროსიფრენსის მეჯი 140-146 2ქეროლაინ დენბი სუსი კეინი 151-1903ჰარიეტ დენბი ბრაიონი აფერსონი 162-1903რობერტ ფრობიშერ-სმაიტი ჯონ სეკვილი 151-1903ბენ რიდი ფრედი ბოათი 177-1803ამატი ფელისიტი გილბერტი 189-1903დექსტერი ჯეკ დეივისი 191სპეც. ფილმისოფია კლაუდია ჯესი 191სპეც. ფილმიერინი კაე ალექსანდერი 191სპეც. ფილმიკესი როქსი ფიცჯერალდი 191სპეც. ფილმი

 ჯილდო და ნომინაცია 
 წელი ჯილდო კატეგორია ნომინანტი შედეგი2011 Nickelodeon UK Kids' Choice Awards საუკეთესო ბრიტანული შოუ  ანუბისის სახლი  Nickelodeon Kids' Choice Awards Argentina საუკეთესო საერთაშორისო სერიალი ანუბისის სახლი British Academy Children's Awards  საუკეთესო დრამა ანუბისის სახლი   საუკეთესო პროდუქცია Lime Pictures 2012Nickelodeon UK Kids' Choice Awards საუკეთესო ბრიტანული შოუ ანუბისის სახლი  საუკეთესო ბრიტანელი მსახიობი მამაკაცი ბრედ კევენაგი  საუკეთესო ბრიტანელი მსახიობი ქალი ანა მალვოი ტენი  Broadcast Awards 2012 საუკეთესო საბავშვო პროგრამა ანუბისის სახლი  British Academy Children's Awards BAFTA Kid's Vote: ტელევიზია ანუბისის სახლი  2013 Nickelodeon UK Kids' Choice Awards საუკეთესო ბრიტანული შოუ ანუბისის სახლი 

 რესურსები ინტერნეტში 
 ანუბისის სახლი IMDb-ზე
 Оანუბისის სახლი  TV.com-ზე

კატეგორია:ამერიკული ტელესერიალები
კატეგორია:ტელესერიალები ანბანის მიხედვით